На основу члана 23. став 1. и 2., члана 53. става 1. и 2., и члана 348. Закона о стварним правима („Службени гласник Републике Српске“, број 124/08, 3/09, 58/09, 95/11, 60/15 и 18/16), члана 39. став 2. алинеја 13 Закона о локалној самоуправи („Службени гласник Републике Српске“, број 97/16), и члана 39. став 2. алинеја 14) Статута Града Бијељина („Службени гласник Града Бијељина“, број 9/17), Скупштина Града Бијељина на сједници одржаној дана \_\_\_\_\_\_\_\_\_\_2018. године, д о н о с и

**О Д Л У К У**

**О ИЗМЈЕНИ ОДЛУКЕ О ПРЕНОСУ ПРАВА СВОЈИНЕ НА НЕПОКРЕТНОСТИМА У К.О. ЈАЊА 1 И К.О. ЈАЊА 2 СА ГРАДА БИЈЕЉИНА НА РЕПУБЛИКУ СРПСКУ**

Члан 1.

У Одлуци о преносу права својине на непокретностима у к.о. Јања 1 и к.о. Јања 2 са Града Бијељина на Републику Српску,број: 01-022-14/17 од 9. марта 2017. године, („Службени гласник Града Бијељина“, број: 5/17), у члану 1. став 1. алинеја 1. ријечи „к.о. Јања 1“ замјењују се ријечима „к.о. Јања 2“.

Члан 2.

У осталом дијелу одлука остаје непромијењена.

Члан 3.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022-/18 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 2018. године |  |  |
|  |  | Славиша Марковић |
|  |  |  |

**О Б Р А З Л О Ж Е Њ Е**

Уз одлуку о измјени одлуке о преносу права својине на непокретносима у к.о. Јања 1 и к.о. Јања 2 са Града Бијељина на Републику Српску

**ПРАВНИ ОСНОВ ЗА ДОНОШЕЊЕ ОДЛУКЕ**

У члану 23. став 1. и 2. Закона о стварним правимм прописано је да се прао својине стиче на основу правног посла, закона, одлуке суда или другог органа и наслеђивањем, уз испуњење претпоставки прописаних законом (став 1), те да се правним послом стицалац права својине не може стећи то право у већем обиму од оног које је имало лице од кога је то право стечено, ослим кад стицање својине у доброј вјери ужива заштиту (став 2), док је чланом 53. став 1. и 2. прописано да се право својине на непокретностима на основу правног посла стиче укњижбог у земљишну књигу ако законом није другачије одређено (став 1), те да се правни посао из става 1. тог члана закључује у облику прописаним посебним законом (став 2). Чланом 348. став 6. прописано је да се одредбе члана 348. став 1. не односе на правне послове које међусобно закључује Република и јединица локалне самоуправе, ако је то у интересу и циљу општег и социјалног напретка њених грађана.

**РАЗЛОЗИ ЗА ДОНОШЕЊЕ ОДЛУКЕ**

Одлуком Владе Републике Српске број 04/1-012-2-2880/15 од 16.12.2015. године („Службени гласник Републике Српске“, број 111/15) утврђено је да је од општег интереса уређење доњег тока ријеке Јање од ушћа у ријеку Дрину па узводно на дужини сса 8 км, укључујући заштиту од брдских и унутрашњих вода новог насеља у Јањи, Бијељина, те да се у ту сврху може извршити потпуна експропријација некретнина наведених у истој. Чланом 2. Одлуке о утврђивању општег интереса прописано је да је корисник експропријације Република Српска. Град Бијељина има обавезу рјешавања имовинско-правних односа на парцелама које су обухваћене Одлуком о утврђивању општег интереса. Како би се ријешили имовинско-правни односи на предметним некретнинама Скупштина Града Бијељина донијела је Одлуку о преносу права својине на непокретностима означеним као к.п. 2120 к.о. Јања 2, к.п. 1082/2 к.о. Јања 1 и к.п. 1771/4 к.о. Јања 2, са Града Бијељина на Републику Српску, број 01-022-14/17 од 09. марта 2017. године, („Службени гласник Града Бијељина“, број 5/17), како је у члану 1. став 1. алинеја 1. , Одлуке, која се односи на непокретност означену као к.п. 2120, умјесто катастарске општине Јања 2 наведено Јања 1, потребно је извршити измјену исте због чега се предлаже скупштини доношење ове одлуке.

**ФИНАНСИЈСКА СРЕДСТВА**

За доношење ове Одлуке нису потребна финансијска средства.

**ОБРАЂИВАЧ:**

**ОДЈЕЉЕЊЕ ЗА СТАМБЕНО-КОМУНАЛНЕ ПОСЛОВЕ**

**И ЗАШТИТУ ЖИВОТНЕ СРЕДИНЕ**