ПРИЈЕДЛОГ

На основу члана 23. став 1. и 2., члана 53. става 1. и 2. и члана 348. Закона о стварним правима („Службени гласник Републике Српске“, број: 124/08, 3/09, 58/09, 95/11, 60/15 и 18/16), члана 39. став (2) алинеја 13) Закона о локалној самоуправи („Службени гласник Републике Српске“, број: 97/16) и члана 39. став 2. алинеја 14) Статута Града Бијељина („Службени гласник Града Бијељина“, број: 9/17), Скупштина Града Бијељина на \_\_\_сједници одржаној дана \_\_\_\_\_\_\_\_\_\_2018. године, донијела је

**О Д Л У К У**

**О ПРЕНОСУ ПРАВА СВОЈИНЕ НА НЕПОКРЕТНОСТИ У К.О. ПАТКОВАЧА**

**СА ГРАДА БИЈЕЉИНА НА РЕПУБЛИКУ СРПСКУ**

Члан 1.

Град Бијељина, правни сљедник Општине Бијељина, као корисник и власник непокретности означене као:

* к.п. број 1046/2, зв. „Празновреће“, у нарави шанац, ров, у површини од 4453 м2, уписана у лист непокретности број 370 к.о. Патковача, у којем је као посједник са дијелом 1/1 уписана Општина Бијељина, а којој одговара грунтовна парцела к.п. број 1046/2, у површини од 4453 м2, уписана у зк.ул. број 437 к.о. Патковача, у ком је са правом својине 1/1 уписана Општина Бијељина,

преноси право коришћења и својине на истој на Републику Српску без накнаде.

Члан 2.

Непокретности из члана 1. ове Одлуке, преносе се на Републику Српску без накнаде у сврху изградње регионалног противградног центра, чија је изградња предвиђена пројектом „Успостављање техничког метеоролошког сервиса и модернизације система противградње заштите Републике Српске“, а чија је реализација од интереса за све грађане Републике Српске.

Члан 3.

На основу ове Одлуке између Републике Српске и Града Бијељина закључиће се уговор којим ће се регулисати међусобна права и обавезе.

Члан 4.

Овлашћује се Градоначелник Града Бијељина, да на основу ове Одлуке са Владом Републике Српске закључи Уговор, по прибављеном мишљењу Правобранилаштва Републике Српске - Сједиште замјеника у Бијељини.

Члан 5.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022-/18 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 2018. године |  |  |
|  |  | Славиша Марковић |
|  |  |  |

**ОБРАЗЛОЖЕЊЕ УЗ ОДЛУКУ**

**О ПРЕНОСУ ПРАВА СВОЈИНЕ НА НЕПОКРЕТНОСТИ У К.О. ПАТКОВАЧА СА ГРАДА БИЈЕЉИНА НА РЕПУБЛИКУ СРПСКУ**

**I ПРАВНИ ОСНОВ**

У члану 23. став 1. и 2. Закона о стварним правима прописано је да се прао својине стиче на основу правног посла, закона, одлуке суда или другог органа и наслеђивањем, уз испуњење претпоставки прописаних законом (став 1), те да се правним послом стицалац права својине не може стећи то право у већем обиму од оног које је имало лице од кога је то право стечено, осим кад стицање својине у доброј вјери ужива заштиту (став 2), док је чланом 53. став 1. и 2. прописано да се право својине на непокретностима на основу правног посла стиче укњижбог у земљишну књигу ако законом није другачије одређено (став 1), те да се правни посао из става 1. тог члана закључује у облику прописаним посебним законом (став 2). Чланом 348. став 6. прописано је да се одредбе члана 348. став 1. не односе на правне послове које међусобно закључује Република и јединица локалне самоуправе, ако је то у интересу и циљу општег и социјалног напретка њених грађана.

Чланом 39. став 2. алинеја 13. Закона о локалној самоуправи, и чланом 39. став 2. алинеја 13 Статута Града Бијељина је прописано да Скупштина града доноси одлуке о прибављању, управљању и располагању имовином града.

**II РАЗЛОЗИ ЗА ДОНОШЕЊЕ ОДЛУКЕ**

Влада Републике Српске је у јуну 2010. године, усвојила „Стратегију развоја противградне заштите Републике Српске“, на основу које је припремљен „Идејни пројекат модернизације система противградне заштите у Републици Српској“. На 22. сједници, одржаној 29. и 30.-06.2011. године, Влада Републике Српске донијела је закључак којим је усвојила Информацију о идејном пројекту „Модернизације техничког дијела службе противградне заштите Републике Српске“ и Акциони план за његову реализацију. По усвајању наведеног закључка приступило се изради Елабората „Успостављање техничког метеролошког сервиса и модернизације система противградње заштите Републике Српске“ и Студије изводљивости која је завршена у новембру 2011. године. У складу са напријед наведеним документима предвиђена је изградња и техничко опремање три регионална центра од којих је један на подручју Града Бијељина.

Обзиром на напријед наведено, Минитарство пољопривреде, шумарства и водопривреде Републике Српске, доставило је Правобранилаштву Републике Српске захтјев број 12.03.5.330-146/18 од 17.1.2018. године, којим предлажу пренос права својине и коришћења на непокретности означеној као к.п. 1046/2 к.о. Патковача, са Града Бијељина на Републику Српску, без накнаде, како би након тога Република Српска предметно замљиште дала на коришћење Јавном предузећу „Противградна превентива“ а.д. Градишка, ради изградње регионалног противградног центра.

Имајући у виду све напријед наведено предлаже се скупштини Града Бијељина доношење ове одлуке.

**III ФИНАНСИЈСКА СРЕДСТВА**

За спровођење ове Одлуке нису потребна финансијска средства.

**О Б Р А Ђ И В А Ч:**

**ОДЈЕЉЕЊЕ ЗА СТАМБЕНО-КОМУНАЛНЕ**

**ПОСЛОВЕ И ЗАШТИТУ ЖИВОТНЕ СРЕДИНЕ**